Tasekla tesa assaɣ icudden mliḥ ɣer yidles ansayen akked lawayed n tmetti aya yettak-d tiɣarmiwin yemgaraden deg umaḍal. D ayen akk yettxemim umdan d wayen yettidir deg tudert n yal ass. Tasekla d lemri n tmetti maca ur tesi ara tabadut irkden, tettbedil tabadut-ines ilmend n wakud, d ayen ur nezmir ad yennulfu iman-is acku ta tettagem-d seg tayeḍ. Ɣef waya ur nezmir ad nerr deg ṭaref ula yiwet deg tsekliwin-a akk. Sant akk aswir imi yal yiwet deg-sent tettak-d tugna n wayen yettidir ugdud-is.